ભાજપ દ્વારા પણ પેટા ચૂંટણીને લઇને એડી ચોટનું જોર લગાવવામાં આવી રહ્યું છે ત્યારે તે પહેલાં આજે ગજેન્દ્ર રામાણીની સાથે વીંછિયા તાલુકા ભાજપના પ્રમુખ વાછાણી નાથાભાઇ, વીંછિયા તાલુકા ભાજપના ઉપપ્રમુખ અરવિંદભાઇ ઝાપડિયા, ભરતભાઇ ગોહિલ સહિત ૧૬ જેટલા લોકો અમિત ચાવડાની અધ્યક્ષતામાં કોંગ્રેસમાં જોડાયા હતા. જસદણ શહેર પૂર્વ ભાજપ પ્રમુખ ગજેન્દ્રભાઇ રામાણીએ કોંગ્રેસમાં જોડાઇ દીપ પ્રાગટ્ય કર્યું હતું. આજના ખેડૂત સંમેલન દરમ્યાન ભાજપમાંથી કોંગ્રેસમાં જાડાનારા તમામ આગેવાનોને કોંગ્રેસના નેતાઓએ ઉષ્માભર્યો આવકાર આપી કોંગ્રેસનો ખેસ પહેરાવ્યો હતો અને જસદણ વિધાનસભાની પેટા ચૂંટણીમાં કોંગ્રેસની જીત નક્કી હોવાનો દાવો કર્યો હતો.